فتحيه احمد

فتحية احمد مطربه مصريه، اتولدت سنة 1898 فى حى الخرنفش فى القاهره. اتوفت فى 5 ديسمبر 1975
 ابوها الشيخ احمد الحمزاوى اللى كان منشد ومطرب ومبتهل
 اخواتها تفيدة و رتيبة ومفيدة احترفو الغنا
 لحن ليها داود حسنى، كامل الخلعى، ابو العلا محمد ، سيد درويش، محمد القصبجى، زكريا احمد، رياض السنباطى، احمد صدقى، والملحن الاسكندرانى محمد عفيفى
 كانت صاحبة ام كلثوم لأكتر من ستين سنه
 سموها مطربة القطرين بسبب سفرها الكتير بين مصر وبلاد الشام والعراق

حياتها
اتولدت مطربة القطرين فتحية أحمد سرى سنة 1908، بحى الأنفوشى بالاسكندرية. وابتدت التألُّق الفنى هيا فى سنِّ العاشرة من عمرها، فكان يتسابق مديرو الفرق المسرحية للاتِّفاق معها عَلَى الغناء بين الفصول، وخصوصا الفرق المسرحية الشامية.

كان تألُّقها الغنائى المسرحي، وصل ذروته فى سنة 1981، لمادخلت فرقة نجيب الريحانى بتياترو الاجبسيانة، فاشتركت بالغناء فى مسرحيات: «حمار وحلاوة»، «ولو»، «أم أحمد». وفى نفس السنه اشتركت كمان بالغناء فى مسرحيات نادى التمثيل العصري، ومنها: «السقا»، «الا بلاش»، «جه يكحلها»، «الضحية». وفى سنة 1919 انضمت لفرقة أمين عطا الله وكاميل شامبير بتياترو الماجستيك، فاشتركت فى غناء مسرحية «نعيمًا». وفى سنة 1920 انضمَّت لفرقة أمين صدقى وعلى الكسار، واشتركت فى غناء وتمثيل مسرحية «راحت عليك» وفى سنة 1921 قامت بأدوار البطولة فى مسرحيات فرقة منيره المهديه، بدل من منيرة اللى تركت الفرقة بسبب مشاكلها مع زوجها محمود جبر. ومن دى المسرحيات: «كلام فى سرك»، «أدنا»، «التالتة تابتة»، «الكابورال سيمون».

وفى سنة 1925 انضمَّت فتحية لفرقة أمين صدقى ونجيب الريحاني، حيث قامت ببطولة مسرحيات: «قنصل الوز»، «مراتى فى الجهادية»، «بنت الشبندر». وفى سنة 1926 اشتركت بالغناء فى مسرحية «ليلة كليوباترا» لفرقة عكاشة. وفى سنة 1927 مثَّلت دور كليوباترا فى مسرحية «كليوباترا ومارك أنطوان» لفرقة منيرة المهدية، كمان شاركت بتختها الموسيقى فى الغناء بين فصول مسرحية «الامبراطور» لفرقة فاطمة رشدي.

وكان ده الشغل هو آخِر عهد ليها بالتمثيل والغناء المسرحى فى دى الفترة، حيث اتجهتبعد كده لالشغل الغنائى فى الكازينوهات والصالات، وذلك فى أواخر سنة 1927، ومنها كازينو البوسفور، وصالة بديعة مصابني.

وفى سنة 1933، وبعد احتجاب طويل عن الفن كوَّنت فتحية أحمد فرقة مسرحية استعراضية، وافتتحت بيها صالة مكشوفة بالكوبرى الانجليزي، أطلقت عليها «جنينة فتحية»، وفيها عرضت مسرحيات: «أشكرك»، «أنا المصري»، «النكتة البريئة» لمحمد اسماعيل. ده و استعراض «افتتاح كوبرى الخديو اسماعيل» وهذه الأعمال كان من تلحين ابراهيم فوزي، وبطولة فتحية أحمد.

وفى سنة 1934 تركت فتحية حديقتها ورجعت مرة تانيه لالغناء فى صالات ومسارح التانيين، زى: صالة ببا، ومسرح رمسيس؛ حيث اشتركت بالغناء فى مسرحيات: «صندوق الدنيا»، «أولاد الفقرا»، «الفاجعة» … لفرقة يوسف وهبي. وظلَّت فتحية أحمدبعد كده تعمل فى مجال الغناء والتمثيل المسرحى والسينمائى فترة كبيرة، وكان من أهم أفلامها «حنان»، وقامت ببطولته مع بشارة واكيم وتحية كاريوكا، ومن اخراج كمال سليم. ولما بلغت فتحية أحمد سن الخمسين اعتزلتِ الشغل فترة طويلة لحد ماتت فى 5 ديسمبر 1975.

اشهر اعمالها 
 زورونى كل سـنه مره
 الحلوه دى قامت تعجن
 أوبريت ولو
 طلعت يا محلا نورها
 أوبريت قولوا له
 مظلومه وياك يا ابن عمى
 أوبريت فشر
 مظلومه وياك يابن عمى , اسطوانات ميشيان
 يابو الكشاكش ,اسطوانات ميشيان
 طلعت يامحلا نورها ,اسطوانات ميشيان
 الفين حمد الله على سلامتك ,اسطوانات ميشيان
 أنا بابيع الغربال ,اسطوانات ميشيان

مسرحية 
 يوم القيامه من ألحان زكريا احمد وهى اللى غنت فيها أغنيتها المشهوره يا حلاوة الدنيا

شوف كمان 
شخصيات مصريه مشهوره

مواليد 1898
وفيات 1975
مغنيات مصريات